Lolland-Falsters Stifts-Tidende, 1842-11-19
Uddrag af Forhandlingerne i Amtsraadet for Maribo Amt i Mødet den 2den November 1842. Medlemmerne vare tilstede med Undtagelse af Kammerherre Grev Reventlow til Christianssæde, som var fraværende paa en Reise. Stiftamtmanden forelagde Amtsraadet følgende Sager, som i Tidsløbet mellem Møderne vare afgjorte af ham paa dets Vegne overeensstemmende med Anordningen af 13de August 1841 § 33. a. Forespørgsel fra Formanden for Vestenskov og Kappel Sogneforstanderskab om, hvorledes der skulde forholdes med et resterende Bidrag til Fattigvæsenet af Hovedgaarden Gottesgabe, som Forpagteren paa denne havde negtet at erlægge, fordi han havde svaret Bidrag til Fattigvæsenet for den Tid af 5 Aar, i hvilken han havde været i Forpagtningen og han efter sin Contract ikke var pligtig at udrede Skatter og Afgifter af Gaarden længere end fra den Tid, da han tiltraadte. Herpaa var svare at det ikke kunde paaligge den nuværende Forpagter at svare Bidrag til Fattigvæsenet, for længere Tid end han, efter sin Forpagtningscontract, dertil var pligtig, hvorimod det resterende Bidrag for første Halvaar 1837 maatte affordres den foregaaende Forpagter, saafremt han var i Besiddelse af Forpagtningen indtil den nuværende tiltraadte, eller i andet Fald Eieren, hos hvilke dog Restancen, som forældet, ikke nu kunde inddrives ved Udpantning. b. Besværing fra Gaardmand Hans Larsen Tærsker med flere af Taaderup over, at det var bleven dem formeent at passere en Gangsti mellem bemeldte By og Tingsted. Denne Sag var, som angaaende et privat Mellemværende med dem, over hvis Jorder Gangstien gaaer, henviist til Domstolenes Afgjørelse. c. Overeensstemmende med det ved forrige Møde Besluttede var der bleven indhentet Erklæring fra Sogneforstanderskabet for Vixnæs Sogn angaaende den af Maibølle Sogn begjerte Hjælp til Jstandsættelsen af Biveien fra Vixnæs til Grænge, og dettes Majoritet havde erklæret sig enig i at yde en aarlig Hjælp, under Forudsætning af at Veiens Fortsættelse igjennem Thoreby Sogn ogsaa bliver vedligeholdt som Bivei. Da dette imidlertid først ved det endnu ikke indkomne Regulativ for sidst nævnte Sogn vil blive afgjort og der ikke førend Veiens Jstandsættelse kommer til Udførelse bliver Spørgsmaal om den attraaede Arbeidshjælps Ydelse, var det bleven tilkjendegivet Sogneforstanderskabet for Maibølle Sogn, at der ikke fandtes Anledning til fortiden at bestemme noget med Hensyn til denne. d. Paa Grund af et nyt Andragende fra Sogneforstanderskabet for Maibølle Sogn og Hjælp til at bestride Udgifterne ved den afsindige Frederik Korns interimistiske Forsørgelse havde Amtet, da Forsørgelsespørgsmaalet ikke saa hurtig kunde ventes afgjort og Sognets Fattigkasse var udtømt anviist det et Forskud paa 20 Rbd. af Amtsfattigkassen, som skulle refunderes, naar Erstatning faaes fra Hjemstedscommunen. Amtsraadet bifaldt hvad der af Stiftamtmanden i disse Sager var foretaget. Stiftamtmanden meddeelte dernæst, at en Deel af Radsted Sogns Beboere havde indgivet en Besværing til Rentekammeret over, at det, saaledes som ved forrige Møde berettedes, var bleven paalagt dem, overeensstemmende med den af Sogneforstanderskabet og Politimesteren fattede Beslutning, at grundforbedre Veien igjennem Øster Radsted og Krungerup, samt at Collegiet i Anledning heraf havde ladet Klagerne tilkjendegive, at de ikke kunde fritages for det ommeldte Veiarbeide, da Beslutningen og Grundforbedringens Udførelse, der er overeensstemmende med Forordningen af 29de September 1841 § 28, var tagen af de ifølg Anordningen af 13de August samme Aar dertil competente Autoriteter. Endvidere fremlagdes følgende af Cancelliet og Rentekammeret afgivne Resolutioner Sager, som vare forhandlede i det foregaaende Møde. a. Cancelli-Skrivelse af 30te September d. A., hvorved i Anledning af Justitsraad Birkedommer Pontoppidans til Collegiet indstillede Forslag om at Politimesterens Forretninger ved Anskaffelsen af Jordemødrenes Emolumenter og Ligningen af de dermed forbundne Udgifter maatte gaae over til Sogneforstanderskaberne, svares, at Forslagets Udførelse ansees utilraadelig og at det derfor maa have sit Forblivende ved den hidtil stedfundne Fremgangsmaade. b. Dito af 1ste September d. A., hvorved den afGjedesby Sogns Beboere indgivne Ansøgning om dette Sogns Adskillelse fra Skjælby Sogn i Henseende til Communalvæsenet afslaaes. c. Dito af samme Dato, hvorved den foreslaaede Udvidelse af Falsters Nørreherreds 7de Jordemoder district, saaledes, at Falkersløv Sogn, med Undtagelse af Hovedgaarden Skjørringe, deri indlemmes, bifaldes. d. Dito af 8de September d. A., hvorved, i Anledning af det af Sogneforstanderskabet for Nebbelunde og Sædinge Sogne indgivne Andragende om, at de Fattigvæsenet tilfaldende Jndtægter af Tavlepenge m. m., maatte opsamles i en speciel Kasse til særegen Anvendelse, svares, at Collegiet finder Betænkelighed ved en saadan Afvigelse fra de almindelig gjældende Regler for Fattigforsørgelsen og Anvendelsen af de dertil anviste Resourcer. c. Dito af 1ste October d. A., hvorved Dannemarre, og Tillitze Sognes Adskillelse i Henseende til Communalvæsenet approberes overeensstemmende med Amtsraadets Jndstilling; dog saaledes, at mødende Forsørgelsespørgsmaal, som hidrøre fra Sognenes Forbindelse, i hvert enkelt Tilfælde gjøres til Gjenstand for nærmere Resolution. f. Dito af 15de October d. A. hvorved, overeensstemmende med Amtsraadets Beslutning ved sidste Møde, bifaldes, at foreløbig kun de meest paatrængende nødvendige Foranstaltninger ved Falsters Birks Arrester, nemlig Indretningen af en Arrestgaard med Latriner, iværksættes. g. Rentekammer=Skrivelse af 20de August d. A., hvorved bifaldes, at en Understøttelse af 10 Rbd. udbetales Steenhugger Peder Steffensen af Amtsrepartitionsfonden. h. Dito af 8de October d. A., hvorved samtykkes i at Halvdelen af Omkostningerne ved Jstandsættelsen af en Bro over Marrebekrenden i Vindeby Sogn afholdes af Amtsrepartitionsfonden, mod at den i Fremtiden vedligeholdes af Sognet. der.